open-index/open-wikipedia-markdown huggingface dataset:
Ryöstö (korttipeli)

**Ryöstö** on korttipeli, jossa voi olla 2 tai useampi pelaajaa.

## Säännöt
### Aloitus
Jokaiselle pelaajalle jaetaan 2 korttia, mutta sille, joka pelin saa aloittaa, jaetaan 3 korttia. ( Jakajasta seuraava aloittaa [häviäjä tekee työt jos peliä pelataan useita kertoja] ) Jäljelle jäänyt pakka asetetaan keskelle pöytää.

### Pelin kulku
Pelin aloittaja, jolla on kädessään nyt 3 korttia, katsoo, onko kädessä paria, tai kolmea samaa korttia. Jos hänellä on pari, hän panee sen eteensä pinoon (ei vierekkäin), sitten ottaa pöydän keskellä olevasta pakasta 2 uutta korttia. Jos hänellä on 3 samaa korttia, hän panee sen eteensä pinoon (ei vierekkäin), ja hän ottaa pöydän keskellä olevasta pakasta uudet 3 korttia, ja katsoo jälleen, onko siinä paria tai kolmoset. Jos on, niin hän panee kortin taas eteensä samaan pinoon kuin edelliset. Jos hänellä ei ole paria eikä kolmosia, niin hän panee yhden korteistaan pöydän keskelle pakan viereen niin, että hänelle jää 2 korttia käteen. Hän ei ota enää kolmatta korttia, vaan vuoro vaihtuu toiselle/seuraavalle. Hän katsoo, onko kädessä paria/kolmosia, jne.
Pelin idea on se, että jos vuorossa olevan pelaajan kädessä on samanarvoinen kortti, kuin toisella/toisilla pelaajilla edessänsä olevan pinon päällimmäisenä, tai pakan viereisessä olevassa pinossa päällimmäisenä, hän saa ottaa, eli "ryöstää" kaikki samanarvoiset kortit, mitkä ovat toisten pelaajien edessä olevien pinojen päällimmäisenä, tai pakan vieressä olevan pinon päällimmäisenä korttina.
Jos vastustaja ei huomaa että hänellä ja hänen vastustajalla on sama korttia koskien pisteitä ja hän huomaa sen myöhemmin, mutta jos on päästänyt kortista irti, peli jatkuu eteenpäin, mutta jos kortista pitää vielä kiinni, saa vaihtaa. Pelaaja ei voi lyödä kahta samaa korttia peräkkäin.

### Pelin loppu
Peli loppuu, kun pakka pöydällä loppuu. Sitten pelaajien edessä olevien korttipinojen korttien pisteet lasketaan.

### Pistelasku
* Kortit 2-9  : 5 pistettä kortilta
* Kortti 10 : 5 tai 10 pistettä kortilta (riippuen siitä, miten pelin alussa sovitaan)
* Kortit 11-13 ( J, Q, K ) : 10 pistettä kortilta
* Ässä (A) : 10, 15 tai 25 pistettä kortilta (riippuen siitä, miten pelin alussa sovitaan)

### Pelin voitto
Pelin voittaja on pelaaja, jolla on eniten pisteitä.

Pelin voi voittaa myös, jos pelaajalta löytyy vain 4 ässää pistepotista.
NHL-kausi 1995–1996

**NHL-kausi 1995–1996** oli National Hockey Leaguen 79. kausi, jonka runkosarjassa pelasi 26 joukkuetta. Stanley Cupin voitti tuolloin Colorado Avalanche, joka voitti kaikki loppuottelut Florida Panthersia vastaan.

Kausi 1995–1996 oli myös ensimmäinen kausi jolloin Colorado Avalanche pelasi nykyisellä nimellään. Tätä ennen joukkueen nimi oli ollut Quebec Nordiques. Myös Detroit Red Wingsillä oli vaikuttava NHL-kausi. Joukkue saavutti toiseksi parhaat runkosarjapisteet (131), mutta hävisi Coloradolle Läntisen konferenssin finaalissa.

## Pistepörssi
*O = pelatut ottelut, M = maalit, S = syötöt, P = pisteet*
2. Maanantai

**2. Maanantai** on suomalainen humoristista eurodancevaikutteista musiikkia esittävä yhtye.

Jäseninä toimivat räppääjä Peter Bottne (oik. Petri Flander), Harry Triton ja Jon Landlord (oik. Jari Salonen). Yhtyeen tunnetuin kappale on "Mixet tahdo olla munkaa", joka oli vuoden 1994 myydyin kotimainen single. Kappaleen kertosäkeen osuudet lauloi Leni Willman. 

Yhtye eli hiljaiseloa, mutta heinäkuussa 2010 julkaistiin uusi single "Sahara" ja remixversio kappaleesta "Mixet tahdo olla munkaa". Yhtye julkaisi uuden studioalbumin *Paternosterin* 8. joulukuuta 2010. Paternoster-levyn äänimaailmasta vastasi Isto Hiltunen. Uudessa kokoonpanossa on mukana myös CatCatissa tunnetuksi tullut Katja Kätkä.. Katja jatkaa laulu-uraa siskonsa Virpin kanssa CatCat-duon merkeissä.

12. lokakuuta 2012 2. Maanantai teki levytyssopimuksen AXR Music Oy:n kanssa. Heti alkuun julkaistiin Pojun kanssa sinkku "Saa lihavakin harrastaa seksiä". Kahdessa viikossa sinkun oli kuullut ja musiikkivideon nähnyt lähes 40000. AXR Musicin lopetettua toimintansa siirtyi "Paternoster" levyn oikeudet Warner Musicille. 

2020 Duo Records julkaisi digisinglen "viidenkympin kriisi". 

Pitkän harkinnan ja useiden yhteydenottojen jälkeen 2.Maanantai on päättänyt palata keikkalavoille kesällä 2025.

**Spotify soitot suosituimmilla biiseillä 25.3.2025**

# Mixet tahdo olla munkaa (original)  3 749 156 
# Mixet tahdo olla munkaa (2010 mix)  2 106 973
# Saa lihavakin harrastaa seksiä  433 527
# Emmä oikeen tiiä 394 160

Artisti "Mäkki" teki oman version "mixet tahdo olla munkaa" biisistä vuonna 2017. Mäkin versio on striimannut tuplaplatinaa ja tällä hetkellä striimauksia on kertynyt jo yli 9 600 000 kertaa.

## Diskografia
* *[[Karuimmat rakkauslaulut]]* (1994)
* *[[Vinyyli (albumi)|Vinyyli]]* (1996)
* *[[Paternoster (albumi)|Paternoster]]* (2010)

**Singlet**:
* "Mixet tahdo olla munkaa" (single) (1994)
* "Sä et tykkää musta enää" (single) (1994)
* "Emmä oikein tiijä" (single) (1994)
* "Jääkärin barbara" (single) (1996)
* "Katsoa Saa, Muttei Koskettaa" (single) (1996)
* "Sahara" (digisingle) (2010)
* "Mixet tahdo olla munkaa" - Remix (digisingle) (2010)
* "Saa lihavakin harrastaa seksiä feat Poju" (digisingle) (2012)
* "Sara la Foundation feat Poju" (digisingle) (2013)
* "Viidenkympin kriisi" (digisingle) (2020)

## Lähteet

## Aiheesta muualla
* Yhtyeen kotisivut
* 
* 
* Iltasanomat 22.10.2012
Scotty Bowman

**William Scott ”Scotty” Bowman ** (s. 18. syyskuuta 1933 Montreal, Québec, Kanada) on kanadalainen entinen jääkiekkovalmentaja, joka valmensi useita NHL-joukkueita Stanley Cup -mestaruuteen, yhteensä ennätykselliset yhdeksän kertaa. Häntä pidetään yleisesti kaikkien aikojen parhaana jääkiekkovalmentajana.

Bowman oli alkujaan itsekin jääkiekkoilija, mutta kärsittyään päävammasta hän joutui lopettamaan uransa. Kaksi vuotta myöhemmin, vuonna 1956 hän toimi Ottawa Junior Canadiensin valmentajana QMJHL:ssä. Kahden vuoden kuluttua joukkue voitti Memorial Cupin. Bowman siirtyi OHL:ään, ja sieltä vuonna 1966 NHL:n laajenemisen yhteydessä valmentamaan St. Louis Bluesia, joka pääsi jo ensimmäisellä kaudellaan Stanley Cup -finaaliin.

Bluesin jälkeen Bowman valmensi menestyksekkäästi myös Montreal Canadiensia, Buffalo Sabresia, Pittsburgh Penguinsia ja Detroit Red Wingsia, ja oli voittamassa valmentajana yhteensä yhdeksää Stanley Cupia (Montreal 1973, 1976, 1977, 1978 ja 1979; Pittsburgh 1992; Detroit 1997, 1998 ja 2002). Lisäksi Bowman on voittanut mestaruuden viisi kertaa muissa tehtävissä (Pittsburgh 1991, Detroit 2008 ja Chicago 2010, 2013 ja 2015). Bowman toimi myös Kanadan maajoukkuevalmentajana useassa turnauksessa voittaen 1976 Canada Cupin.

Bowman jäi eläkkeelle valmennustehtävistä voitettuaan Stanley Cupin 2002, mutta on toiminut sen jälkeen Chicago Blackhawksin neuvonantajana.

## Lähteet
*
The Ragpicker’s Dream

**The Ragpicker's Dream** on Mark Knopflerin kolmas sooloalbumi. Albumi on julkaistu vuonna 2002. Se nousi Britannian albumilistan seitsemänneksi.

## Kappaleluettelo

# Why Aye Man   – 6:14
# Devil Baby   – 4:05
# Hill Farmer's Blues   – 3:45
# A Place Where We Used To Live   – 4:34
# Quality Shoe   – 3:56
# Fare Thee Well Northumberland   – 6:29
# Marbletown   – 3:33
# You Don't Know You're Born   – 5:21
# Coyote   – 5:56
# The Ragpicker's Dream   – 4:20
# Daddy's Gone To Knoxville   – 2:48
# Old Pigweed   – 4:34

### Kappaleluettelo – Rajoitetussa bonus CD erässä (UK)
# Why Aye Man   
# Quality Shoe  
# Sailing To Philadelphia  
# Brothers In Arms (Live in Toronto)

## Esiintyjät
* Mark Knopfler – kitara, laulu
* Guy Fletcher – urut, taustalaulu ("You Don't Know You're Born")
* Glenn Worf – bassokitara
* Richard Bennet – kitarat
* Jim Cox – piano, urut
* Chad Cromwell – rummut

## Lähteet
Admetos

**Admetos** (, ) oli kreikkalaisessa mytologiassa Ferain kuningas Thessaliassa seuraten isäänsä Ferestä, jonka mukaan kaupunki oli nimetty. Admetos oli yksi argonauteista, jotka osallistuivat Kalydonin metsäkarjun metsästykseen.

Admetos oli tunnettu vieraanvaraisuudestaan ja oikeudenmukaisuudestaan. Kun Apollon oli määrätty vuodeksi kuolevaisen palvelukseen rangaistuksena kyklooppien surmaamisesta, jumala valitsi Admetoksen talon ja alkoi hänen paimenekseen. Apollon oli niin vaikuttunut Admetoksen kohtelusta, että antoi hänen lehmiensä saada pelkästään kaksosia.

Apollon auttoi Admetosta myös voittamaan prinsessa Alkestiksen, Iolkoksen kuninkaan Peliaan tyttären, käden. Alkestiksella oli niin paljon kosijoita, että Pelias asetti näille ilmeisen mahdottoman tehtävän – saadakseen Alkestiksen näiden täytyi iestää sekä karju että leijona vetämään vaunuja. Apollon valjasti ikeen eläimillä, ja Admetos ajoi vaunut Peliaalle, ja siten nai Alkestiksen. Toisen version mukaan myös Herakles olisi ollut mukana auttamassa - kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.

Admetos kuitenkin jätti uhraamatta Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.

Suurimman palveluksen Apollon teki kuitenkin suostuttelemalla kohtalottaret lykkäämään Admetoksen kohtalon hänelle määräämää kuolinhetkeä. Apollon sai kohtalottaren juovuksiin, ja niin nämä suostuivat lykkäykseen, jos vain Admetos löytäisi jonkun hänen tilalleen. Admetos alun perin kuvitteli, että hänen ikääntyneet vanhempansa mielellään ottaisivat poikansa paikan, mutta näiden ollessa haluttomia kuolemaan, Alkestis kuoli sen sijaan Admetoksen puolesta. Thanatoksen, kuoleman jumalan, viedessä Alkestista alas Manalaan, Admestos huomaa menettäneensä täysin elämänilonsa.

Tilanteen pelasti Herakles, joka pysähtyi Feraissa matkallaan ryöstämään Diomedeen tammat. Kuultuaan Admetoksen tilanteesta hän astui Alkestiksen hautaan ja paini Thanatoksen kanssa niin kauan, että tämä suostui päästämään Alkestiksen, jonka Herakles sitten toi mukanaan takaisin elämään maan päälle. Tämä tarina kerrotaan Euripideen tragediassa *[[Alkestis (Euripides)|Alkestis]]*.

Tunnetuin Admetoksen lapsista oli Eumelos, joka johti sotajoukon Feraista taistelemaan Troijaa vastaan Troijan sodassa.

## Admetos troijalainen

Admetos oli myös erään Filokteteen tappaman troijalaisen nimi.

## Lähteet
Golden Heart

**Golden Heart** on Mark Knopflerin soolouran esikoisalbumi, joka julkaistiin vuonna 1996, ja samalla Knopflerin ensimmäinen albumi Dire Straitsin lopetettua 1995.

Albumi nousi Britannian listan yhdeksänneksi.

## Kappaleet
#
#
#
#
#
#
#
#
#
#
#
#
#
#

## Kokoonpano
* Mark Knopfler – laulu, kitara
* Richard Bennett – akustinen kitara
* Paul Franklin – teräskielinen kitara
* Donal Lunny – bouzouki
* Sean Keane – viulu
* Derek Bell – irlantilainen harppu
* Paul Brady – vihellys
* Liam O'Flynn – huilut
* Martin O'Connor – harmonikka
* Matt Rollings, Barry Beckett, Hargus "Pig" Robbins – piano
* Steve Nathan – urut
* Bill Cuomo – urut
* Guy Fletcher – sähköurut, taustalaulu
* Glenn Worf – bassokitara
* Michael Rhodes – bassokitara
* Eddie Bayers – rummut
* Chad Cromwell – rummut
* Terry McMillan – djembe
* Danny Cummings – lyömäsoittimet, taustalaulu
* Vince Gill & Brendan Croker – taustalaulu

## Lähteet
Carmella DeCesare

**Carmella Danielle Garcia** (o.s. **DeCesare**, s. 1. heinäkuuta 1982 Avon Lake, Ohio) on yhdysvaltalainen valokuvamalli ja Playboy-tyttö.

Garcia, silloinen DeCesare, oli Playboyn huhtikuun 2003 *Playmate of the Month* ja vuoden 2004 Playmate of the Year. Hänellä on italialaisia ja puertoricolaisia sukujuuria.

DeCesare syntyi Avon Lakessa, Ohiossa, ja valmistui Avon Lake High Schoolista vuonna 2000. Nykyään hän asuu  Kalifornian Manhattan Beachilla ja on ollut 21. huhtikuuta 2007 lähtien naimisissa amerikkalaisen jalkapallon pelaaja Jeff Garcian kanssa.

Garcia on esiintynyt useasti televisiossa. Hän sijoittui toiseksi WWE:n *Diva Searchissa* vuonna 2004, ja on sen jälkeen kilpaillut usein WWE Raw'ssa. Hän on esiintynyt myös *[[Voitto kotiin]]* -kilpailussa, Howard Stern -show’ssa sekä *Street Smarts* -kilpailussa.

Garciaa on syytetty pahoinpitelystä 21. elokuuta 2004 sattuneen riidan yhteydessä. Syytteestä luovuttiin, mutta sen sijaan hän sai tuomion järjestyssääntöjen rikkomisesta.

## Aiheesta muualla
*Carmella DeCesare Playboy.comissa 
*Carmella DeCesare IMDb.com:issa
*Carmella DeCesare MySpace.com:issa
Elizabeth Grosz

**Elizabeth Grosz** (s.1952 Sydney, Australia) on australialainen filosofi ja feminismin teoreetikko. Hän syntyi ja opiskeli Sydneyssä.

Groszia voi luonnehtia sukupuolieron teoreetikoksi. Hänen ensimmäiset teoksensa käsittelivät ranskalaista feminismiä ja lacanilaista psykoanalyysiä, ennen kaikkea Luce Irigarayn ja Julia Kristevan ajatuksia. Viimeisimmissä teoksissaan hän on keskittynyt seksuaalisuuden ja ruumiillisen subjektin käsitteellistämiseen Gilles Deleuzin ja Charles Darwinin kirjoitusten feministisillä luennoilla.

Grosz toimi Yhdysvalloissa Rutgersin, New Jerseyn valtion yliopiston, naistutkimuksen professorina. Vuonna 2012 hän siirtyi Duke Universityyn.

## Teoksia
* *Sexual Subversions: Three French Feminists* (1989)
* *Jacques Lacan: A Feminist Introduction* (1990)
* *Volatile Bodies: Toward a Corporeal Feminism* (1994)
* *Space, Time and Perversion: Essays on the Politics of Bodies* (1995)
* *Architecture from the Outside: Essays on Virtual and Real Space* (2001)
* *The Nick of Time: Politics, evolution, and the untimely* (2004)
* *Time Travels: Feminism, nature, power* (2005)
* *Chaos, Territory, Art: Deleuze and the Framing of the Earth* (2008)
* *Becoming Undone: Darwinian Reflections on Life, Politics and Art* (2011)
* *The Incorporeal: Ontology, Ethics, and the Limits of Materialism* (2017)

## Lähteet

## Kirjallisuutta

* 
* Halttunen-Riikonen, Elina : Feministinen teksti – Elizabeth Grosz tekstin feministisestä statuksesta *[[Paatos (lehti)|Paatos]]* 3/10
Joe Satriani (albumi)

**Joe Satriani** on Joe Satrianin kahdeksas soololevy vuodelta 1995. 

## Kappalelista
#
#
#
#
#
#
#
#
#
#
#
#
David Dinkins

**David Norman Dinkins** (10. heinäkuuta 1927 Trenton, New Jersey – 23. marraskuuta 2020 New York, New York) oli yhdysvaltalainen demokraattisen puolueen poliitikko. Hän toimi New Yorkin 106. pormestarina vuosina 1990–1993, ja oli näin kaupungin historian ensimmäinen afroamerikkalainen pormestari.

Hän valmistui Howardin yliopistosta sekä Brooklynin lakikoulusta ja palveli toisessa maailmansodassa Yhdysvaltain merijalkaväessä.

Dinkins työskenteli lyhyesti asianajajana, ennen kuin hän siirtyi politiikkaan. Hänet valittiin vuonna 1966 New Yorkin osavaltion alahuoneeseen. Hän johti tämän jälkeen muun muassa vaalilautakuntaa ja toimi kaupunginsihteerinä. Manhattanin kaupunginosan johtajaksi hänet valittiin vuonna 1985.

Dinkins valittiin vuonna 1989 New Yorkin pormestariksi, kun hän voitti vaaleissa istuvan presidentin Edward I. Kochin. Rudy Giuliani puolestaan voitti Dinkinsin neljä vuotta myöhemmin New Yorkin historian pienimmällä erolla. Giulianin ja Dinkinsin ero oli 47&nbsp;000 ääntä.

Dinkins on Columbian yliopiston professori ja tuki New Yorkin vuoden 2005 pormestarinvaalissa demokraattiehdokas Fernando Ferreriä. Hänellä on aviopuoliso Joyce Dinkins ja kaksi lasta. 

## Lähteet
Ed Koch

**Edward Irving ”Ed” Koch** (12. joulukuuta 1924 – 1. helmikuuta 2013) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä New Yorkin 17. vaalipiiristä 1969–1973 sekä 18. vaalipiiristä 1973–1977 ja vuosina 1978–1989 New Yorkin pormestarina. 

## Lähteet
Shangri-La (albumi)

__NOTOC__
**Shangri-La** on Mark Knopflerin neljäs sooloalbumi. Se julkaistiin 21. syyskuuta 2004 levymerkillä Warner Bros. Records.

Albumi ylsi Yhdysvalloissa Billboard 200 -listan sijalle 66. Suomessa se debytoi virallisen albumilistan sijalla 18, ja ylsi parhaimmillaan sijalle 10.

## Kappaleet
Kaikki kappaleet kirjoittanut Mark Knopfler.

#
#
#
#
#
#
#
#
#
#
#
#
#
#

## Kokoonpano
* Mark Knopfler – kitara, laulu
* Richard Bennett – kitarat
* Jim Cox – urut, piano, harmonikka
* Chad Cromwell – rummut
* Glenn Worf – bassokitara
* Paul Franklin – pedal steel -kitara
* Guy Fletcher – urut, piano, klavinetti

## Arvostelut
* Metacritic: 65/100
* Allmusic: 
* Rolling Stone: 

## Lähteet
Challenge Cup (lentopallo)

Lentopallon **Challenge cupiin** osallistuvat niiden Euroopan maiden mestarijoukkueet, joiden ranking ei ole tarpeeksi korkea Mestareiden liigaan. Lisäksi Challenge cupiin saavat osallistua kaikkien Euroopan maiden cup-mestarit. 

## Suomalaisjoukkueet

Miesten Top Teams Cupissa pelasivat suomalaisseuroista kaudella 2006-2007 Rovaniemen Santasport ja Tampereen Isku-Volley. 
Santasport eteni kuudentoista parhaan joukkoon ja kahdeksasosafinaalit venäläistä Iskra Odintsovoa vastaan olivat tiukkaakin tiukemmat. Venäjällä pelattu ensimmäinen ottelu päättyi Odintsovon voittoon 3-2 ja Santasport voitti kotiottelunsa samoin numeroin - erävoittojen ollessa tasan jouduttiin jatkoerään. Sen Odintsovo voitti 25-19 jatkaen kahdeksan parhaan joukkoon.

## Kausi 2007

Top Teams Cupin voiton kaudella 2006-2007 vei yllättäen  slovenialainen Autocommerce Bled, joka kukisti italialaisen Cimone Modenan tähdet loppuottelussa, ja vieläpä näiden kotikentällä, erin 3-2.  Voitto oli samalla ensimmäinen slovenialaisseuran saavuttama lentopallon Euroopan Cupin mestaruus. Pronssiottelussa Santasportin jatkosta pudottanut Iskra Odintsovo voitti Isku-Volleyn tien pysäyttäneen makedonialaisen Rabotnicki Fersped Skopjen 3-1.

Saksan Münsterissä pelatussa naisten Top Teams Cupin loppuottelussa espanjalainen Grupo 2002 Murcia kukisti TsSKA Moskovan 3-0. Pronssiottelussa saksalainen Schweriner SC löi hollantilaisen PlantinaLonga Lichtenvoorden 3-0.

## 2000-luvun mestarit

## Lähteet
Jämsänkoski (yritys)

**Jämsänkoski Osakeyhtiö** oli vuosina 1887–1920 Jämsänkoskella toiminut metsäteollisuusyhtiö. Se omisti sulfiittiselluloosa- ja paperitehtaat sekä sahalaitoksen. Yhtiö tuli osaksi Yhtyneitä Paperitehtaita vuonna 1920 ja edelleen osa UPM-Kymmene-konsernia vuonna 1996. Yhtiöllä oli kaksi paperitehdasta: Patalankosken (1899–1920) ja Hovilanhaaran (1902–1920) paperitehtaat. Tehdasrakennuksen osia oli suunnitellut arkkitehti W. G. Palmqvist.

## Historia
*1887: Yhtiö perustettiin.
*1888: sulfiittiselluloosatehdas käynnistyi.
*1899: ensimmäinen paperikone käynnistyi.
*1920: osaksi Yhtyneitä Paperitehtaita.
*1981 Sulfiittisellutehdas suljettiin

## Katso myös
* Hovilanhaaran paperitehdas
* Kaipolan paperitehdas
* Jämsänkosken paperitehdas
* Patalankosken paperitehdas
* Jämsänkosken tehdasrata

## Lähteet
* UPM, Jämsänkosken paperitehdas -sivusto
* [Museo 24 Jämsänjokilaakson metsäteollisuuden vaiheita](http://www.museo24.fi/?action=INavigation::changeFolder(3524))
* Tuuri, Antti. (1999) UPM-Kymmene, Metsän jättiläisen synty. Otava. Helsinki. 493 s.

## Kirjallisuutta
*Merja Viljakainen-Tiittanen: *100 vuotta paperiteollisuutta Jämsänkoskella.* Yhtyneet Paperitehtaat 1988. .
Karen Lancaume

**Karen Lancaume** (19. tammikuuta 1973 – 28. tammikuuta 2005, myös nimellä **Karen Bach**) oli ranskalainen pornonäyttelijä. Hän aloitti uransa vuonna 1997.

Lancaume syntyi Lyonissa. Hänen aviopuolisonsa Franck oli DJ ja itsekin pornotähti. Parin avioeron jälkeen Lancaume jatkoi alaa yksin ja esiintyi elokuvissa sekä Euroopassa että Yhdysvalloissa. Kaikkiaan hänet nähtiin 29 elokuvassa.

Lancaume näytteli Nadinea elokuvassa *[[Pane mua]]* (2000). Hän oli ehdolla Hot D’Or -palkinnon saajaksi vuonna 2000. Hän teki itsemurhan  ystävänsä asunnossa Pariisiin 14. kaupunginosassa ottamalla yliannostuksen unilääkkeitä.

## Lähteet
Lentopallon Mestareiden liiga

**Lentopallon Mestareiden liiga** on maailman arvostetuin lentopallon seurakilpailu. Siihen osallistuu joka vuosi 24 joukkuetta. Liigasta putoaa joka vuosi neljä joukkuetta ja niiden tilalle nousee Challenge Cupin neljä parasta joukkuetta.

## Kilpailujärjestelmä
Lohkovaiheessa 24 joukkuetta jaetaan kuuteen eri alkulohkoon. Ottelun voitosta joukkue saa kaksi pistettä, ja ottelun hävinnyt yhden pisteen. Kaksi parasta jokaisesta alkulohkosta selviytyy jatkoon pudotuspeleihin, jotka pelataan paras kolmesta -järjestelmällä. Pudotuspelien neljä parasta selviytyvät finaaliturnaukseen, joka pelataan maaliskuun aikoihin.

## Mitalistit

## Mestaruudet maiden välillä

## Seurajoukkueiden mestaruudet

* Lisäksi mestaruuden ovat voittaneet kerran: SC Leipzig, Spartak Brno, CSKA Sofia, Zetor Zbrojovka Brno, Dukla Liberec, Plomien Milowice, Cervena Hvezda Bratislava, Turin, Paris UC, Associazione Sportiva Volley Lube, Tours VB, VfB Friedrichshafen.

## Suomalaiset menestyjät

Suomalainen joukkue on viimeksi osallistunut Mestareiden liigaan vuonna 2001, jolloin tuolloin hallitseva Suomen-mestari Raision Loimu pelasi maailman arvostetuimmassa seurakilpailussa. Suomen ranking ei ole tarpeeksi korkea Euroopassa että se saisi osallistumisoikeuden liigaan. Mestareiden liigan edeltäjässä Euroopan Mestareiden Cupin finaaleissa on suomalaisista joukkueista finaaleihin asti päässyt vain Pieksämäen NMKY, joka oli kolme kertaa peräkkäin finaaleissa 1979, 1980 ja 1981.

Suomalaisista pelaajista Mestareiden liigan ovat voittaneet lentopallomaajoukkueen entinen kapteeni ja nykyinen päävalmentaja Tuomas Sammelvuo sekä kautta aikojen menestynein suomalainen lentopalloilija Riikka Lehtonen. 
Sammelvuo voitti liigan ranskalaisessa Toursin joukkueessa kerran ja oli kerran pronssilla. Riikka Lehtonen voitti mestareiden liigan myös ranskalaisessa joukkueessa, Cannesissa peräti kaksi kertaa ja oli myös kaksi kertaa pronssilla. 

Miesten Lentopallon mestarien liigaan kaudella 2012-2013 osallistui neljä suomalaista, jotka olivat Tuomas Sammelvuo, Olli-Pekka Ojansivu, Konstantin Shumov ja Eemi Tervaportti. Heidän mestarien liigan pelejään voi seurata ilmaisella virallisella urheilu-TV-sivustolla http://www.laola1.tv/ livenä tai jälkikäteen. Passari Eemi Tervaportti edustaa A-lohkossa belgialaista Knack Roeselarea, Tuomas Sammelvuo B-lohkossa venäläisseura Lokomotiv Novosibirskiä, Konstantin Shumov D-lohkossa saksalaista Generali Unterhachingia ja Olli-Pekka Ojansivu romanialaisjoukkue Tomis Constantaa. 

Janne Heikkinen on ollut Mestareiden liigassa hopealla. Jussi Heino on ollut kaksi kertaa pronssilla 1999 ja 2000. Lisäksi Heino valittiin 2004 Mestareiden Liigan parhaimmaksi pelaajaksi liberon pelipaikalla. Sami Juvonen oli Mestareiden liigassa pronssilla vuonna 1999, ja kirkasti mitalin värin hopeiseksi vuonna 2000.

## Muuta

Nykymuotoisessa Mestareiden liigassa ei ole nähty vielä suomalaisjoukkueita. Mestareiden liigaa edeltäneellä Euroopan Cupissa nähtiin suomalaisjoukkueista Pieksämäen NMKY, Keski-Savon Pateri, Raision Loimu.
Haute-Garonne

**Haute-Garonne** on Ranskan departementti numero 31, joka on nimetty Garonne-joen mukaan. Se sijaitsee Etelä-Ranskassa Oksitanian hallintoalueella rajoittuen etelässä Espanjaan. Departementti on pinta-alaltaan 6&nbsp;309 neliökilometriä ja siellä on lähes 1,2 miljoonaa asukasta (vuonna 2006). Haute-Garonnen pääkaupunki on Toulouse. Haute-Garonne on jaettu edelleen kolmeen arrondissementtiin, 53 kantoniin ja 588 kuntaan.

Haute-Garonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Haute-Garonne muodostettiin osasta Languedocin provinssia.

## Katso myös
* Luettelo Haute-Garonnen kunnista

## Lähteet

## Aiheesta muualla

* Haute-Garonnen departementin kotisivut
Ossi Räikkä

**Ossi Räikkä** (21. syyskuuta 1935 Karinainen – 22. joulukuuta 2004 Phuket, Thaimaa) oli suomalainen teatteriohjaaja, teatterinjohtaja ja näyttelijä.

Räikkä toimi teatterinjohtajana Turun, Vaasan ja Kokkolan kaupunginteatterissa sekä Porin Teatterissa sekä ohjaajana muun muassa Tampereen Työväen Teatterissa. Hän teki ohjaajavierailuja useiden Suomen laitos- ja kesäteattereiden lisäksi muun muassa Saksaan, Puolaan ja Viroon.

Räikän kamerarooleja ovat muun muassa agitaattori Eetu Salin elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* sekä metsänvartija Ylen vuoden 2004 televisiosarjassa *[[Rajametsän tarinoita]]*.

Räikkä ohjasi Lauri Kokkosen näytelmän *[[Ruskie neitsyt]]* kantaesityksen Porin teatteriin vuonna 1972.

Räikkä ohjasi myös Leena Landerin romaaniin perustuvan näytelmän *Tummien perhosten koti* Tampereen työväenteatteriin vuonna 1995. Pääosaa, Juhani Johanssonia näytteli Eppu Salminen.

Räikän vaimo oli näyttelijä Laila Räikkä ja tytär näyttelijä Tanja-Lotta Räikkä.

Räikkä kuoli sairauskohtaukseen lomamatkalla Thaimaan Phuketissa vain neljä päivää ennen Intian Valtameren tsunamikatastrofia.

## Filmografia
* *[[Jengi (elokuva)|Jengi]]* (1963)
* *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968)
* *[[Pohjantähti (elokuva)|Pohjantähti]]* (1973)
* *[[Tie Eedeniin]]* (tv-sarja, 2004)

## Lähteet

## Aiheesta muualla
* 
*
Hotellivirkailija

**Hotellivirkailija** (käytetään myös nimikettä **vastaanottovirkailija**) on hotelli- ja ravintola-alan perustutkinnon hotellipalvelun koulutusohjelman suorittaneen ammattinimike.

Hotellivirkailijan työtehtäviin kuuluu hotellin huonemyynnistä huolehtiminen; huonevarauksien vastaanottaminen, asiakkaiden tulo- ja lähtöselvityksien tekeminen ja laskutus. Työhön voi kuulua postin ja erilaisten tiedotteiden toimittamista ja puhelujen välittämistä asiakkaille. Hotellivirkailijan on hyvä olla perillä paikkakunnan tilaisuuksista ja tapahtumista, kulkuyhteyksistä ja  muutenkin paikallistuntemus auttaa muualta saapuvien hotellivieraiden kanssa suoriutumisesta. 

Hotellivirkailijan työpiste on hotellin vastaanotto eli ns. respa, josta yhteydenpito hotellin muiden osastojen kanssa kuuluu yleensä hotellivirkailijan tehtäviin. Yhteistyötä tehdään usein myös hotellin myyntipalvelun kanssa. Työn luonne riippuu hotellin koosta ja  muun henkilökunnan määrästä.

Hotellivirkailijat tekevät usein vuorotyötä, sillä hotellien vastaanotto palvelee asiakkaitaan usein ympäri vuorokauden. Yövuorossa oleva hotellivirkailija tekee raportteja hotellin päivittäisistä toiminnoista ja hoitaa muita paperiasioita. Yövuorossa usein työskentelevää vastaanottovirkailijaa kutsutaan yöportieriksi.

## Katso myös
* Matkailuvirkailija

## Aiheesta muualla
*Hotelli- ja ravintola-alan perustutkinto, hotellivirkailija (Opintoluotsi)
*Vastaanottovirkailijan ammatinkuvaus (Ammattinetti)
Hopreeni

**Hopreeni** on pieni asumaton saari Oulun kaupungin (entisen Haukiputaan kunnan) vesialueella Perämerellä. Kivikkoinen saari sijaitsee vajaan kilometrin päässä mannermaasta Ritalinnokan edustalla Virpiniemen merivartioaseman luoteispuolella.

Saarella on tutkamerkki. Saaren ja Ritalinnokan välistä kulkee nimellissyvyydeltään 5,5 metrin vesiväylä.

## Lähteet
CEV-cup

**CEV-Cup** on Euroopassa pelattava lentopalloilun seurakilpailu, joka on maailman toiseksi arvostetuin seurakilpailu mestareiden liigan jälkeen. Kilpailun järjestää Euroopan Lentopalloliitto, CEV.

## Osallistuminen

CEV-cupiin saavat osallistua kaikkien Euroopan maiden joukkueita. Maakiintiö kuitenkin rajoittaa joidenkin osallistuvien maiden joukkueita. Eniten paikkoja CEV-cupiin saa Italia, kun taas Suomesta CEV-cupiin saa osallistua kaksi joukkuetta. Kaudella 2008–2009 CEV-cupiin osallistuvat suomalaisjoukkueista Pielaveden Sampo ja hallitseva suomenmestari Rovaniemen Santasport.

## Historia

CEV-Cup pelattiin ensimmäisen kerran kaudella 1980-1981. Tuolloin miesten turnauksen voittoon eteni ranskalainen mahtiseura AS Cannes, joka päihitti finaalissa italialaisen Loreton. Perustamisvuodesta lähtien CEV-Cupia on pelattua säännöllisesti, ja se on noussut Lentopallon Mestareiden liigan jälkeen Euroopan toiseksi arvostetuimmaksi seurajoukkueiden väliseksi kilpailuksia. Eniten CEV-Cupin mestaruuksia on mennyt Italiaan, jonka seurajoukkueet ovat voittaneet kyseisen kilpailun peräti 21 kertaa. Vain kerran CEV-Cupin historian aikana finaalissa ei ole nähty italialaisväriä. Kyseinen kerta tapahtui vuonna 1990 kun finaalissa kohtasivat saksalaisjoukkue FC Moerser sekä jugoslavialainen Partizan Beograd. Italialaiset seurajoukkueet ovat kohdanneet finaalissa toisensa peräti kahdeksan kertaa historian aikana. Muita menestyjiä kilpailussa ovat olleet belgialaisjoukkueet sekä Venäjältä tulleet joukkueet.

### Suomalaiset menestyjät

Suomalaisjoukkueet eivät ole ikinä päässeet juhlimaan CEV-Cupin voittoa, mutta menestystä seurat ovat ottaneet kilpailussa. Pielaveden Sampo on edennyt vuosina 2007 sekä 2008 cupissa aina kahdeksan parhaan joukkoon. Sampon kohtaloksi on muodostunut kahtena viime kautena tippiminen lopulta mestaruuteen edenneelle joukkueelle. Rovaniemen Santasport on ollut CEV-Cupissa kausilla 2007 ja 2008 kuudentoista parhaan joukossa.

## Voittajat kautta aikojen
Trakeostomia

**Trakeostomia** tarkoittaa reiän tekemistä henkitorveen. Käytännössä se tehdään tukkeutuneen yläilmatien ohittamiseksi tai hengityksen helpottamiseksi. Se tehdään ihoviillon kautta rintalastan yläpuolelle. Reikään asetetaan putki, joka takaa ilman kulkemisen.

Hätätrakeostomia (krikotyreotomia) voidaan joutua tekemään viivytyksettä ensihoidollisena toimenpiteenä, jos potilaan hapensaanti on uhattuna. Kyseessä on hoitotason yksikön tai lääkäriyksikön toimenpide.

Mika Häkkiselle tehtiin hätätrakeostomia hänen ajettuaan ulos 1995 Australian Grand Prixin aika-ajoissa.

## Katso myös
*Intubaatio
*Heimlichin ote
*Krikotyreotomia

## Lähteet

## Aiheesta muualla

* Hannu Tapiovaara: Trakeostomia - miksi ja miten?
* Trakeostomia.info: Trakeostomian hoito-ohjeet
Forex (yritys)

**Forex** on ruotsalainen valuutanvaihtoon erikoistunut yritys.

## Tuotteet

Valikoimiin kuuluu 80 käteisvaluuttaa, matkasekkejä ja Western Unionin sähköiset rahansiirrot.
Forexin verkkopalvelusta voi ostaa valuuttaa, joka toimitetaan postin noutopisteeseen tai Forexin liikkeeseen.

## Historia
Yrityksen esimuoto käynnistyi vuonna 1927 parturimestari Gyllenspetsin liikkeessä Tukholman keskusrautatieasemalla. Monet parturimestarin asiakkaista olivat matkailijoita, jotka tarvitsivat valuuttaa. Parturimyymälästä tuli ajan myötä pieni valuutanvaihtokonttori, jota 1960-luvulle saakka ylläpiti Ruotsin valtion rautatielaitos. 

Vuonna 1965 matkatoimistoyrittäjä Rolf Friberg osti valuutanvaihtotoiminnan. Yritys sai myöhemmin nimen Forex ja se on edelleen Fribergin perheen omistuksessa.

1990-luvun alkuun asti Forex oli Ruotsissa pankkien lisäksi ainoa yritys, jolla oli valtionpankin lupa käydä valuuttakauppaa. Suomessa Forex avasi ensimmäisen liikkeen Helsingin Rautatieasemalla vuonna 1993. Sitä ennen laki salli valuutanvaihdon ainoastaan pankeille.

Forexin valuuttamyymälät Pohjoismaissa ylsivät vuonna 2005 noin 2,8 miljardin euron liikevaihtoon. Ruotsissa ja Norjassa Forexilla on ollut pankkitoimilupa vuodesta 2003, Suomessa vuodesta 2006. 

## Lähteet

*Kotisivut (forex.fi)
Seututie 959

**Seututie 959** eli **Ruotsintie** on Enontekiön kunnan Kaaresuvannon kylässä kulkeva seututie, joka johtaa valtatieltä 21 (E8) Ruotsin vastaiselle valtakunnanrajalle. Tien pituus on vain noin 800 metriä. Tie on osa eurooppatietä E45.

## Lähteet

## Aiheesta muualla
Ranskan parlamentti

**Ranskan parlamentti** on Ranskan valtiollinen elin, joka käyttää lainsäädäntövaltaa ja tarkkailee hallituksen toimintaa. Parlamentti koostuu kahdesta kamarista, jotka ovat alahuone eli kansalliskokous ja ylähuone eli senaatti. Kummallakin kamarilla on omat säädökset, joita ne lakien säätämisessä noudattavat. Koontuessaan yhdessä kamarit muodostavat kongressin, joka säätää perustuslain muutoksista. 

Parlamentin molemmat kamarit kokoontuvat vuosittain yhdeksän kuukauden aikana. Tasavallan presidentti voi kutsua ne ylimääräiseen istuntoon.

Kansalliskokousedustajat valitaan suoralla kansanvaalilla. Senaattorit valitaan kuuden vuoden mittaiseksi toimikaudeksi välillisillä vaaleilla, eli äänestäjinä toimii valittu valitsijakunta.

## Organisaatio
Parlamentin kaksi kamaria ovat:
*Ylähuone, jota kutsutaan senaatiksi (Sénat)
*Alahuone, joka on nimeltään kansalliskokous (Assemblée nationale)

Nämä kaksi kamaria kokoontuvat eri paikoissa:
*Senaatti kokoontuu Palais du Luxembourgissa
*Kansalliskokous kokoontuu Palais Bourbonissa

Kummallakin kamarilla on omat sisäiset järjestyssääntönsä ja säädöksensä, joita ne lakien säätämisessä noudattavat. 

Kun kamarit kokoontuvat Versaillesin palatsiin yhteiseen istuntoon, ne muodostavat kongressin, jonka tehtävänä on säätää perustuslain muutoksista.

Parlamentin molemmat kamarit kokoontuvat vuosittain yhdeksän kuukauden aikana. Ranskan presidentti voi kuitenkin kutsua ne ylimääräiseen istuntoon, jos tilanne niin vaatii.

## Historia
Ranskan parlamenttia lainsäädännöstä vastaavana valtiomahtina ei pidä kuitenkaan sekoittaa vanhan hallinnon (''ancien régime'') aikaisiin parlamentteihin, jotka olivat oikeusistuimia, joskin niillä oli myös joitain poliittisia toimintoja. 

Parlamentti termin nykyaikaisessa mielessä ilmaantui Ranskan poliittiseen elämään vasta Ranskan vallankumouksessa vuonna 1789. Sen ilmenemismuodot (yksikamarinen, kaksikamarinen tai monikamarinen), nimitykset ja valtaoikeudet ovat vaihdelleen eri Ranskan perustuslakien mukaisesti.

### Ranskan historian eri parlamentit

## Lain valmistelu

Perustuslain mukaan lain valmistelu on Ranskassa molempien kamarien, kansalliskokouksen ja senaatin, yhteistyön tulos.

Tämän yhteistyön aikaansaamiseksi on käytössä perustuslain 45 artiklan määrittelemä ”sukkulointi”: "kaikki lakiehdotukset tulee valmistella peräkkäin kahdessa eri parlamentin kamarissa ja siten, että niiden hyväksymät tekstit ovat yhtäpitävät”.

## Lähteet
*Pascal Jan; *Les assemblées parlamentaires françaises*. La Documentation française. ISSN : 1763-6191.

## Aiheesta muualla
*http://www.parlement.fr  Ranskan parlamentin viralliset sivut
San Marinon Grand Prix 1992

**San Marinon Grand Prix 1992** oli 521. Formula 1 -osakilpailu. Se ajettiin 17. toukokuuta 1992 Autodromo Enzo e Dino Ferrari -radalla. Kilpailua hallitsi jälleen Williams-talli. Nigel Mansell otti jo kauden viidennen paalupaikan ja voiton. Nigel Mansell johti lähdöstä maaliin.

## Aika-ajot

## Kilpailun tulokset

## Muuta

*Ayrton Senna rikkoi 500 MM-pisteen rajan
*Ligier -tallin 250. kilpailu
*Renault -moottoreille 900 MM-pisteen rajan ylitys 

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Phaswane Mpe

**Phaswane Mpe** (10. syyskuuta 1970 – 12. joulukuuta 2004) oli eteläafrikkalainen kirjailija.

Mpen ensimmäinen romaani *Welcome to Our Hillbrow* (2001) kuvasi eteläafrikkalaisten elämää apartheidin kaatumisen jälkeen sekä nykyajan ongelmia, kuten köyhyyttä, työttömyyttä ja AIDS:ia. Hän julkaisi lisäksi useita runoja ja novelleja. 

Mpe kasvoi lähellä Polokwanea. Hän aloitti kirjallisuusharrastuksen kouluaikoinaan. Hän opiskeli afrikkalaista kirjallisuutta sekä englannin kieltä Witwatersrandin yliopistossa ja suoritti diplomin myös Oxford Brookes Universityssä. 

## Lähteet
Mac Dre

**Andre Hicks** eli **Mac Dre** (5. heinäkuuta 1970 – 1. marraskuuta 2004) oli yhdysvaltalainen gangsta rap -muusikko. Hän syntyi Oaklandissa, Kaliforniassa.

Mac Dre levytti neljä varhaisinta albumiaan vuosina 1989–1992. Hänet tuomittiin sen jälkeen viiden vuoden vankeusrangaistukseen ryöstöistä tai ryöstöjen suunnittelusta. Hän teki uransa aikana yhteistyötä mm. Snoop Doggin, San Quinnin, Yukmouthin ja Keak Da Sneakin kanssa. Hänen kuuluisimmat kappaleet ovat Get Stupid, Feelin' Myself, Too Hard 4 the Fuckin' Radio, Thizzle Dance sekä Boss Tycoon. Elämänsä aikana Mac Dre tuotti noin 20 levyä, ja kuolemansa jälkeen Thizz Entertainment jatkoi musiikin tuloa.

Mac Dre jatkoi uraansa vapauduttuaan vankeudesta ja muutti vuonna 2001 Sacramentoon. Hän kuului Thizz Entertainment -yhtiön perustajiin. Hän kuoli yhä selvittämättömän henkirikoksen uhrina tehtyään paluuta esiintymisestään Kansas Cityssä, Missourissa. Mac Dren ampujaksi epäiltiin Kansas City räppäriä Anthony "Fat Tone" Watkinsia, jonka Andre "Mac Minister" Dow, Mac Dren vanha ystävä surmasi. Dow tuomittiin myöhemmin Watkinsin murhasta elinkautiseen vankeuteen ilman ehdonalaisen mahdollisuutta.

Mac Dren hautakivi anastettiin 26. elokuuta 2006.

Mac Dre perusti Bay Arean "Hyphy"-tyylin ja jatkoi sitä vuoteen 2004 asti, josta sitä on jatkettu.

## Diskografia
* 1989: Young Black Brotha EP
* 1991: California Livin'
* 1992: What's Really Going On?
*1992: Back N Da Hood
* 1993: Young Black Brotha: The Album
* 1998: Stupid Doo Doo Dumb
* 1998: Don't Hate the Player Hate the Game
* 1999: Rapper Gone Bad
* 2000: Heart of a Gangsta, Mind of a Hustla, Tongue of a Pimp
* 2001: Turf Buccaneers
* 2001: Mac Dre's the Name
* 2001: It's Not What You Say... It's How You Say It
* 2002: Mac Dammit Man & Friends: City Slickers
* 2002: Thizzelle Washington
* 2002: Remember Me
* 2003: Al Boo Boo
* 2004: Ronald Dregan: Dreganomics
* 2004: The Genie of the Lamp
* 2004: The Game Is Thick, Vol. 2
* 2005: Da U.S. Open
* 2005: Money Iz Motive
* 2005: 15 Years Deep
* 2005: 23109 Exhibition of Speed
* 2006: Uncut
* 2006: 16 Wit Dre
* 2006: Alaska 2 tha Bay
* 2006: 16 Wit Dre, Vol. 2
* 2006: Tales of II Andre's
* 2007: Everybody Ain't Able
* 2007: Starters in the Game
* 2007: Pill Clinton
* 2008: A Tale of Two Andres
* 2008: What It Thizz
* 2008: Dre Area

## Lähteet
Palveluraha

**Palveluraha** eli **tippi** tai **juomaraha** on pieni ja vapaaehtoinen maksu, joka annetaan korvaukseksi saadusta tai odotetusta palvelusta. Saaja on usein asiakaspalvelija, kuten tarjoilija.

Palvelurahakäytännöt vaihtelevat huomattavasti eri tilanteissa ja kulttuureissa. Palvelurahan tarjoaminen voi olla joko yleinen käytäntö, suositus, tai jopa suoranainen loukkaus, jolloin siitä kieltäydytään. Vaihtelevat käytännöt voivat aiheuttaa asiakkaissa hämmennystä. Matkailijoilla onkin usein tapana ottaa ennen matkaansa selville kohdemaan palvelurahatavat.

Monissa maissa, kuten Yhdysvalloissa, palveluraha on käytäntönä palvelualoilla ja matkailualalla. Niissä palkat voivat olla matalia sen vuoksi, että työnantajat odottavat työntekijöiden täydentävän ansioitaan palvelurahojen kautta. Saatu palveluraha voi mennä kokonaan saajalle, tai henkilökunta jakaa sen keskenään.

Kun palvelumaksu on lisätty laskuun, erillistä palvelurahaa ei odoteta. Maissa, joissa tippaaminen on yleinen tapa, on määrälle vakiintunut jokin tietty osuus laskun loppusummasta, yleensä noin 10&ndash;20&nbsp;%.

Palvelurahan antamiselle on esitetty erilaisia syitä. Palveluraha voi olla palkinto hyvästä palvelusta. Tällöin se toimii samalla kannustimena työntekijälle tehdä työnsä hyvin. Palvelurahan antaja voi myös haluta täydentää alipalkatun työntekijän ansioita, osoittaa kiitollisuutta palvelusta, tai toivoa että palveluraha takaisi hyvän palvelun seuraavalla kerralla. Joskus palveluraha voidaan antaa tekemään vaikutus omiin seuralaisiin. Joillekin palvelurahan antaminen tuottaa hyvän mielen.

## Eri maissa
### Yhdysvalloissa
Pitkään tapana oli, että ravintola-aterian tai taksimatkan päätteeksi tipataan 15–20 prosenttia loppusummasta. Eräiden palvelualan työntekijöiden minimipalkka on vuodesta 1991 lähtien ollut 2,13 dollaria tunnissa, ja tämän matalan palkan vuoksi näillä aloilla on ollut tapana, että tarjoilijalle annetaan aina tippi riippumatta palvelun tasosta. Asiakas ikään kuin maksaa suoraan osan tarjoilijan palkasta. Sittemmin on yleistynyt tablettitietokoneella toimiva digitaalinen tippausjärjestelmä, jota käytetään myös sellaisilla aloilla, joilla palkkaus on kohtuullisempi. Tapana on silti edelleen maksaa kaikkialla 20% tippi. Joissain paikoissa 18–22 prosentin suuruinen tippi on jo valmiiksi lisätty ravintolalaskuun. 

### Suomessa
Suomessa tippaaminen ei ole yleinen käytäntö eikä sitä odoteta. Tipata kuitenkin voi, jos on erittäin tyytyväinen saamaansa palveluun. Perinteisin paikka tipille on ovimiehelle poistuttaessa ravintolasta. Palveluraha on kaikissa tapauksissa saajansa veronalaista tuloa.

## Lähteet

## Aiheesta muualla
* Onko juomarahoja annettava?, Kuva, 05.01.1938, nro 1, s. 28, Kansalliskirjaston digitaaliset aineistot
Kukka- ja eläinpuisto Escurial

**Kukka- ja eläinpuisto Escurial** oli Pohjois-Pohjanmaalla Limingan Heinijärven kylässä sijaitseva kotieläinpuisto. Yritys aloitti toimintansa vuonna 1987 Tyrnävällä nimellä **Puutarha ja lemmikkieläinpiha**. Liiketoiminta perustui aluksi kukkien ja taimien myyntiin. Eläinmäärän lisääntyessä ja vanhojen tilojen käydessä ahtaaksi yritys siirtyi vuonna 1995 Liminkaan.

Puisto koostui kotieläimistä ja kukista. Eläinten joukossa on muun muassa minipossuja, hevosia, poroja, papukaijoja, emuja ja muita lintuja. Alueella sijaitsee myös muun muassa puutarha-kasvihuonemyymälä, kioski-kahvila sekä grillauspaikkoja.

Vuonna 2024 Escurialin eläinmäärä oli vähentynyt noin puolessatoista vuodessa reilulla 200:lla ja jäljellä oli 268 eläintä.

Vuosina 2022–2024 aluehallintovirasto puuttui esimerkiksi eläinten kavioiden kuntoon, lampaan laihuuteen, kanien ahtaisiin häkkioloihin, tilojen puhtauteen sekä lintujen tilojen kokoon ja varusteluun. Läänineläinlääkärin mukaan mukaan  tarhalla on kuitenkin pystytty turvaamaan eläinten hyvinvointi, eikä paikan sulkemista ole tarvinnut harkita.

Vuonna 2024 puistoa ei enää avata yleisölle. Puiston omistajat Väinö Latvakoski ja Veijo Vartiainen kertoivat Ylelle uupuneensa työhönsä terveysongelmien ja ikääntymisen vuoksi ja suunnittelevansa yrityksen myymistä. 

## Lähteet

## Aiheesta muualla
* Kukka- ja eläinpuisto Escurial
Ulkolaidanmatala

**Ulkolaidanmatala** on asumaton, matala ja kivikkoinen saari Hailuodon kunnan vesialueella Perämerellä. Se sijaitsee noin neljän kilometrin päässä Hailuodon Santosen niemeltä pohjoiseen. Lähimmät muut saaret ovat Santosenkari ja Pikku-Hoikka. Ulkolaidanmatala on linnustollisesti arvokas maastokohde. 

## Lähteet
Soraya (muusikko)

**Soraya Raquel Lamilla Cuevas** (11. maaliskuuta 1969 – 10. toukokuuta 2006) oli kolumbialais-yhdysvaltalainen laulaja-lauluntekijä, kitaristi, sovittaja ja tuottaja. 

Kaksi Sorayan laulua nousi Billboardin latinopoplistan ykkösiksi. Hän voitti vuonna 2004 Grammy-palkinnon albumillaan *Soraya*. Hän oli ehdolla toisen Grammyn saajaksi vuonna 2005 albumillaan *El Otro Lado de Mí*. Hänen levytysuransa kesti vuosikymmenen, jonka aikana hän julkaisi kaikkiaan viisi studioalbumia. 

Soraya syntyi New Jerseyssä, jonne hänen perheensä oli muuttanut vuotta aiemmin Kolumbiasta. Perhe muutti takaisin Kolumbiaan ja jälleen kerran New Jerseyyn Sorayan ollessa 8-vuotias. Äitinsä puolelta hänellä oli myös libanonilaisia sukujuuria. Soraya oppi puhumaan sujuvasti sekä espanjaa että englantia. 

Sorayan äiti menehtyi uusiutuneeseen rintasyöpään vuonna 1992. Tauti kulki hänellä suvussa, ja myös Sorayan isoäiti ja täti olivat menehtyneet siihen. Sorayalla itsellään tauti todettiin ensimmäistä kertaa vuonna 2000. Hän kuoli 37-vuotiaana Miamissa ehdittyään luoda musiikkiuran ohella huomattavan uran rintasyöpäalan aktivistina. 

## Studioalbumit
* *En Esta Noche* (1996)
* *Torre de Marfil* (1997)
* *Cuerpo y Alma* (2000)
* *Soraya* (2003) 
* *El Otro Lado de Mí* (2005)
Pikosatelliitti

**Pikosatelliitti** on yhden kilogramman painoinen tai pienempi satelliitti. Etenkin Yhdysvaltain asevoimat kehitti näitä 1990-luvulla. Tällaisten satelliittien ongelmia olisivat avaruuslennolla esimerkiksi tietoliikenne ja sen vaatiman sähkötehon tuottaminen. Satelliitit ovat olleet lähinnä mikro- ja nanotekniikan kokeilua. 

25. toukokuuta 2007 Kiinan kansantasavalta laukaisi MEMS-Pico-pikosatelliitin avaruuteen kaukokartoitussatelliitin mukana.

## Lähteet

## Aiheesta muualla
* 
* 
* 
* 
* 
*
Karl Wolff

**Karl Friedrich Otto Wolff**, lempinimeltään *Wölffchen*, (13. toukokuuta 1900 Darmstadt, Saksa – 17. heinäkuuta 1984 Rosenheim, Saksa) oli saksalainen SS-kenraali, arvoltaan *SS-[[Obergruppenführer]]*. Wolff toimi vuosina 1933–1943 SS-komentaja Heinrich Himmlerin esikuntapäällikkönä.

## Ura natsipuolueessa
Wolff syntyi Darmstadtissa Saksassa. Hän palveli ensimmäisessä maailmansodassa Saksan armeijassa ja vapautui sodan lopussa luutnanttina. Vuonna 1931 Wolff liittyi kansallissosialistiseen puolueeseen, ja seuraavana vuonna SS:ään. Hän nousi vuonna 1933 Reichsführer-SS Heinrich Himmlerin esikuntapäälliköksi. Wolff oli koko natsihallinnon ajan Saksan valtiopäivien jäsen.

Helmikuusta lokakuuhun 1943 hän oli SS:n ja poliisin ylipäällikkö Pohjois-Italiassa. Keväällä 1945 Wolff neuvotteli Yhdysvaltain Allen Dullesin kanssa länsiliittoutuneiden ja Saksan erillisrauhasta. Kyseinen aikomus oli nimeltään operaatio Crossword, joka tunnetaan myös nimellä operaatio Sunrise. Neuvostoliiton tiedustelu teki neuvottelut kuitenkin tyhjäksi. Operaatio vaikutti osaltaan Yhdysvaltain ja Neuvostoliiton välisen kylmän sodan alkamiseen.

## Suomalainen kunniamerkki
Wolffille myönnettiin heinäkuussa 1942 hänen käydessään Suomessa korkea-arvoinen kunniamerkki, Suomen Valkoisen Ruusun suurristi miekkoineen ansioistaan Petsamon nikkeliä koskevissa asioissa. Wolf toimi tuolloin kontaktina Suomen ja Saksan sotilasjohdon välillä.

## Tuomio sotarikoksista
Toisen maailmansodan päätyttyä Yhdysvaltain 88. jalkaväkidivisioona vangitsi Wolffin 13. toukokuuta 1945 tämän huvilassa Bolzanossa Italiassa. Wolff toimi todistajana Nürnbergin sotarikosoikeudenkäynneissä. Hänet itse tuomittiin neljäksi vuodeksi vankeuteen, josta hän istui viikon. Sodan jälkeisessä Saksassa Wolff loi menestyksekkään uran PR-miehenä. 

Holokaustia organisoineen Adolf Eichmannin kaappasi Israelin tiedustelupalvelu Etelä-Amerikassa. Hänet tuomittiin kuolemaan israelilaisessa tuomioistuimessa 1961. Karl Wolff antoi noihin aikoihin haastattelun laajalevikkiselle saksalaiselle viikkolehdelle, jolloin länsisaksalainen tuomioistuin kiinnitti hänen menneisyyteensä uudestaan huomiota. Seuranneessa oikeudenkäynnissä vuonna 1964 hän sai 15 vuoden tuomion juutalaisten murhaamisesta ja 300&nbsp;000 juutalaisen lähettämisestä Treblinkan tuhoamisleiriin. Hänet kuitenkin vapautettiin heikon terveydentilan perusteella vuonna 1969.

## Lähteet
* 

### Viitteet

## Aiheesta muualla
Jaguaarimonninen

**Jaguaarimonninen** (*Corydoras julii*) on monnislajeihin kuuluva kala.

## Koko ja ulkonäkö
Jaguaarimonninen on melko pieni monninen. Sen pituus on korkeintaan viisi senttiä aikuisena.

Jaguaarimonninen sekoitetaan helposti leopardimonniseen. Molemmat ovat tylppäkuonoisia ja molemmilla on pienten pisteiden kuvioimilla hopeanharmailla kyljillä kolmijuovakuvio, millä tarkoitetaan kyljen keskiviivan mustaa juovaa ympäröivää vaaleaa pisteetöntä aluetta. Jaguaarimonnisen kyljissä ja päässä on ainoastaan pisteitä, ei koskaan juovia kuten useimmilla leopardimonnisilla. Kummallakin lajilla on selkäevässä pyöreä musta laikku.

## Alkuperä
Jaguaarimonninen on kotoisin Etelä-Amerikan Amazon-joesta.

## Käyttäytyminen ja lisääntyminen
Jaguaarimonninen on parvikala, joten sillä pitäisi olla seuraa vähintään kuuden yksilön verran. Akvaarion pohja-aines ei saisi olla teräväsärmäistä, etteivät monniset vahingoittaisi viiksiään. Jaguaarimonniset tonkivat mielellään hienojakoista hiekkaa.

Koska jaguaarimonninen on pitkään sekoitettu leopardimonniseen, kirjallisuudesta ei löydy tietoja jaguaarimonnisen viljelystä. Viljelyn voidaan kyllä olettaa onnistuvan samoin kuin muillakin monnisilla.

## Vesiolot ja ravinto
Jaguaarimonnisen vaatima veden pH on 6,5–7,5 ja lämpötila 23–26&nbsp;°C. Se tarvitsee hiekkapohjaisen alustan ja kasveja. Laji syö lähinnä pohjaruokia, mutta hiutaleet, tabletit ja räkmix kelpaavat myös. Laji tarvitsee myös kasvipitoista ruokaa.

## Lähteet

## Aiheesta muualla
*Harrastajan  sivu
Sperlinga

**Sperlinga** on kunta Sisiliassa Ennan maakunnassa. Sperlingan pinta-ala on 58,72 neliökilometriä ja sen asukasluku on 805. Se on tunnettu kaupungin keskellä sijaitsevasta keskiaikaisesta linnasta ja vanhoista luolista, joita on käytetty asumuksina.

## Lähteet

## Aiheesta muualla

* http://www.sicilianexperience.com/history.php?codice=sperlinga&lingua=en
Allison Cameron

**Allison Cameron** on fiktiivinen hahmo televisiosarjassa ''House''. Häntä näyttelee Jennifer Morrison. 

Cameron on erikoistunut immunologiaan, ja työskentelee apulaislääkärinä tohtori Gregory Housen asiantuntijatiimissä. Hän on tiimin ainoa nainen, ja hän tuo usein hoitopäätöksistä keskusteltaessa esiin eettisiä näkökulmia ja pehmeämpiä arvoja. Hänellä itsellään on korkeat moraalikäsitykset, ja hän myös koettaa elää niiden mukaan.

Cameron on ollut naimisissa kerran 21-vuotiaana, ja hänen miehensä on kuollut pian naimisiin menon jälkeen. Cameron meni miehen kanssa naimisiin vaikka tiesi tämän olevan kuolemansairas. Cameronin ja tohtori Housen välillä on kohtauksissa usein sähköistä vetovoimaa. Cameron näkee Housessa pehmeämmän puolen, ja ihailee tämän päättäväisyyttä kun on kyse potilaiden auttamisesta. He kävivät kerran treffeilläkin, mutta huonoin tuloksin.